section_heading: Letna testiranja i proizvodnja
paragraph_text: Talijansko ratno zrakoplovstvo je predložilo određene modifikacije trenutačne inačice Spartana sa svrhom povećanja sigurnosti letenja i uspješnijeg obavljanja zadaća. Tako su istaknuli kako treba izvesti prilagodbe za dopunu aviona gorivom u zraku, ugradnju HUD prikaznika, ugradnju obrambenih sustava (chaff i flare dispenser, RWR (radar warning receiver), LWS (laser warning system) i MAW (missile approach warner) uređaja) te sustava za automatsko upravljanje snagom motora (autothrotle system). Prema trenutačnim kapacitetima, planirana proizvodnja C-27J je 18 aviona godišnje uz mogućnost povećanja u slučaju pristizanja novih narudžbi.